Ek het al 'n paar keer by Yellowwood gekamp en dit is elke keer baie lekker. Hulle doen moeite met die kampplek.
Besprekingskantoor was nie op datum nie. Die plattelandse idee vir die ablusieblokke was interessant, maar nie baie skoon nie. Te veel kampers vir die hoeveelheid ablusiegeriewe.
Ons het in die Cob Cottage gebly vir twee nagte. Die geboutjie is werklik kunstig en dit is duidelik dat daar baie kreatiwiteit en sorg in die bou daarvan gegaan het. Ongelukkig het die toestand van die meubels en geriewe weg geneem van die 'charm ' van die kothuis. Die meubels was nie gemaklik nie en is oud en verwaarloos. Die yskas kon nie behoorlik toe maak nie, met die gevolg dat ons af en toe goggas daaruit moes verwyder. Ons kon ook glad nie die boonste verdieping gebruik nie aangesien die gras van die gras dak in 'n slegte kondisie is en die meubels en beddegoed nie verwelkomend was nie. Die vloer en meubels op hierdie verdieping was ook heelwat bevuil deur kakkerlakke en akkedisse. Wat wel 'n pluspunt van die verblyf was was die lekker stoep en vuurput, asook die mooie staproete in die woud. Die personeel by die restaurant was ook lieflik. Ongelukkig het ons nie die bestuurders / eienaars gesien of ontmoet nie. Morganbaai was wonderlik, maar ons was teleurgesteld in die kondisie van ons verblyf wat as 'luuks' beskryf word op die webtuiste. Dit was nie waarde vir die tariewe wat gevra is nie.
Die plekkie is tussen die natuur. Mens ontspan lekker. Die nabygeleë restaurant in die perseel is 'n pluspunt. Die stalletjies op 'n Saterdag was 'n aangename verrasing.
Die oord is geskik vir kampers en baie netjies. Gras was mooi groen en die ablusieblok baie netjies. Ons het in die rustic cabin gebly en ek was baie terleurgesteld. Ek voel ons het heeltemal te veel betaal vir die toestand van die plek. Maar ons is hartlik ontvang en die kinders kan lekker speel en vry wees,
Goeie kampplek om te gaan, ons het ons staanplek 'n bietjie beknop ervaar. Daar is min badkamergeriewe, alhoewel dit baie rustic is was die badkamers skoon, daar kan wel 'n seep by die toilets geplaas word. Ons het oor Kersdag geen toilepapier gehad omrede al die personeel af was, dit het nogals gepla.
Morgansbaai is 'n baie lekker plek om vakansie te hou. Ons het gesukkel met gasvryheid. Ons kon nie kies waar ons wou kamp nie en die restaurant sal ek nie aanbeveel nie. Jy kry nie jou waarde vir geld nie. Mense kla ook oor die min badkamers.
Baie vriendelike diens met 'n rustigheid wat oorheers. Die verblyf tussen die bome en waterstrome dra definitief by tot die ervaring. Baie veilig en het glad nie bang gevoel om 'n dag weg te wees van my tent nie.